Megan: Go ba gona, Modimo o bopile Adama le Efa, gomme ke yena yoo ba mo diretšego sebe ge ba be ba sa kwe kua tšhemong ya Edene. O swanetše go ba a ile a kwa bohloko kudu ge bana ba gagwe ba babedi ba pele ba batho ba be ba rabela go yena. Eupša gateetee Jehofa o ile a bolela tharollo. * O ile a rera gore se sengwe sa dibopiwa tša gagwe tša moya se tle lefaseng, se phele e le motho yo a phethagetšego, gomme mafelelong se nee bophelo bja sona e le sehlabelo sa topollo. Ka gona, ruri tokišetšo ka moka ya topollo e be e le mpho e tšwago go Modimo. Le gona go na le tsela e nngwe gape yeo ka yona topollo e bilego mpho ya Modimo. Na o kile wa nagana kamoo Modimo a ilego a ikwa ka gona ge Jesu a be a bolawa?